গোটা ঘটনাটির তদন্ত চলছে। পুলিশ আধিকারিকরা জানিয়েছেন, গত ৩১ জানুয়ারি গোটা ভারত সাক্ষী থেকেছে ‘সুপার ব্লাড ব্লু মুন’-এর। সেই সঙ্গে ওদিন ছিল পূর্ণগ্রাস চন্দ্রগ্রহণও। আর তার পরদিন অর্থাত্‍ গত ১ ফেব্রুয়ারি চিলকানগর জেলার একটি বাড়ির ছাদ থেকে ওই তিন মাসের শিশুর কাটা মুণ্ডু উদ্ধার হয়েছে। কোনও ধারালো ছুরি দিয়ে এই নারকীয় কাণ্ড ঘটানো হয়েছে। শিশুটির দেহ এখনও খুঁজে পায়নি পুলিশ। তাঁদের ধারনা, কুসংস্কার বা তন্ত্র সাধনার জন্য নরবলি দেওয়ার জন্য শিশুটিকে খুন করা হয়েছে। ইতিমধ্যে গোটা এলাকায় ছড়িয়েছে চাঞ্চল্য।